***Razpis Inovacijskega sklada Univerze v Ljubljani 2024***

**Pogodba o prejemu sredstev inovacijskega sklada**

Univerza v Ljubljani, Kongresni trg 12, 1000 Ljubljana, ki jo zastopa rektor, prof. dr. Gregor Majdič, ID za DDV: SI 54162513 (v nadaljnjem besedilu: UL)

(Članica UL) (v nadaljevanju: prejemnik)

sklepata

**POGODBO**

**o prejemu sredstev Inovacijskega sklada UL**

1. člen

(Uvodne ugotovitve)

Stranki uvodoma ugotavljata, da je bil prejemnik izbran na razpisu za dodelitev sredstev Inovacijskega sklada UL (v nadaljevanju Sklada) z dne \_\_\_\_\_\_\_\_\_\_\_\_\_\_\_, in da je na podlagi tega upravičen do namenskih sredstev v višini \_\_\_\_\_\_\_\_\_\_\_\_\_\_\_\_\_, ki jih bo porabil v obdobju od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_.

2. člen

(Predmet pogodbe)

UL bo prejemniku poravnala sredstva za izvedbo projekta \_\_\_\_\_, skladno s to pogodbo, Pravilnikom o upravljanju Inovacijskega sklada Univerze v Ljubljani in pravili razpisa.

3. člen

(Sodelujoči na projektu)

Projekt pri prejemniku izvajajo naslednji člani ekipe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Člani ekipe izmed sebe imenujejo vodjo projekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime, e-naslov, telefonska številka). Vodja projekta je zadolžen za vodenje projekta in komunikacijo s predstavniki Pisarne za prenos znanja.

UL z namenom uspešne izvedbe in tržne usmerjenosti projekta, projektu dodeli skrbnika projekta: \_\_\_\_\_\_\_\_\_\_\_\_\_\_\_\_\_\_(ime, e-naslov, telefonska številka).

Člani ekipe in skrbnik projekta se sestanejo vsaka dva meseca, z namenom pregleda poteka projekta in sodelovanja pri iskanju potencialnih industrijskih partnerjev.

4. člen

(Obveznosti prejemnika sredstev)

Prejemnik bo izvedel projekt skladno s planom aktivnosti in finančnim načrtom, ki sta priloga k tej pogodbi.

Prejemnik bo projekt, za katerega so mu bila odobrena sredstva, izvedel vestno, pravočasno in s skrbnostjo dobrega strokovnjaka.

Prejemnik bo tesno sodeloval s skrbnikom projekta, ki mu bo dodeljen s strani Pisarne za prenos znanja.

Prejemnik bo o morebitnih spremembah okoliščin v zvezi s projektom sproti pisno obveščal skrbnika projekta.

Glede javnih naročil bo prejemnik upošteval veljavna pravila in navodila članice.

5. člen

(Način izplačila sredstev)

Prejemnik bo dobil povrnjene samo tiste stroške, ki so bili predvideni v prijavnem obrazcu in so mu tudi dejansko nastali. Prejemnik mora pred nastankom stroška skrbniku projekta in prorektorju za prenos znanja poslati v odobritev predračun stroškov.

Prejemnik bo vsake tri mesece za vračilo stroškov oddal zahtevek za stroške, skupaj s predračunom, na katerem sta vidni odobritvi skrbnika projekta ter prorektorja, in računom. Zneski na zahtevku ne smejo presegati zneskov na predračunu za več kot 5 %.

6. člen

(Obveznosti vračila sredstev)

Preostala sredstva, ki so bila dodeljena, pa jih prejemnik ne bo pravočasno porabil, se vrnejo v Sklad.

Prejemnik se strinja, da vložek Sklada v projekt prenosa znanja šteje kot neposredni strošek pri komercializaciji tehnologije ali drugega znanja. S prihodkom iz naslova komercializacije se zato najprej pokrijejo ti stroški in povrnejo v Sklad, preostali prihodek se nato deli med lastnike tehnologije ali znanja, in skladno z 19. členom Pravilnika o upravljanju s pravicami industrijske lastnine na Univerzi v Ljubljani. Če prihodki iz naslova komercializacije ne predstavljajo vsaj dvakratnika prejetih sredstev, se v Sklad povrne 50 % prihodka iz naslova komercializacije.

7. člen

(Odstop od pogodbe)

Obe stranki lahko pogodbo odpovesta v primeru, ko nasprotna stranka pogodbe krši določila te pogodbe in aneksov in kršitve ne odpravi po predhodnem pisnem opozorilu o kršitvi s strani nasprotne stranke. Rok za odpravo kršitev določi prizadeta stranka v pisnem opozorilu o kršitvi in ne sme biti krajši kot 8 (osem) dni. Če pogodbo odpove UL zaradi kršitev določb 4. člena te pogodbe s strani prejemnika, mora prejemnik vrniti vsa že prejeta sredstva.

Če UL med izvajanjem projekta in še 5 let po zaključku projekta ugotovi, da gre za primer dvojnega financiranja, bo UL odstopila od pogodbe ter zahtevala vračilo sredstev v višini vseh izplačanih sredstev, vključno z zakonitimi zamudnimi obrestmi od dneva nakazila do dneva vračila.

Obe stranki lahko pogodbo odpovesta tudi v primeru, ko se na osnovi rezultatov razvoja rešitve ali spremenjenih razmer na trgu izkaže, da rešitev ni več tržno zanimiva. V tem primeru prejemnik ne vrača že prejetih sredstev.

8. člen

(Intelektualna lastnina)

Intelektualna lastnina, ki nastane v okviru projekta, je last Univerze v Ljubljani.

9. člen

(Protikorupcijska klavzula)

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

\* pridobitev posla ali

\* za sklenitev posla pod ugodnejšimi pogoji ali

\* za opustitev dolžnega nadzora nad izvajanjem pogodbenih obveznosti ali

\* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni strani ali njenemu predstavniku, zastopniku, posredniku;

je nična.

10. člen

(Reševanje sporov)

Vse morebitne spore, nastale po tej pogodbi bosta stranki reševali sporazumno, šele če to ne bo uspelo, bo o sporu odločalo pristojno sodišče v Ljubljani.

11. člen

(Končne določbe)

Pogodba prične veljati ob podpisu obeh strank.

Pogodba je podpisana v dveh (2) enakih izvodih, od katere prejme vsaka stranka po en (1) izvod. Pogodba je veljavna do \_\_\_\_\_\_\_\_\_\_\_\_.

Vse morebitne spremembe ali dopolnitve te pogodbe, ki so sestavni del te pogodbe, so veljavne le, če so sklenjene v pisni obliki.

Ljubljana, …………… Ljubljana, ………………

Univerza v Ljubljani (članica UL)

rektor dekan